রিতেশ বাটরা
রিতেশ বাটরা (জন্ম ১২ জুন ১৯৭৯) বাফটা পুরস্কার (ব্রিটিশ একাডেমি অব ফিল্ম অ্যান্ড টেলিভিশন আর্টস) মনোনীত একজন ভারতীয় চলচ্চিত্র পরিচালক-লেখক। বাটরা তার প্রথম চলচ্চিত্র "দ্য লাঞ্চবক্স"-এর জন্যই বেশি পরিচিত, যেটাতে অভিনয় করেছিলেন ইরফান খান, নিম্রত কৌর এবং নওয়াজুদ্দীন সিদ্দিকী। এটি ২০১৩ সালে কান চলচ্চিত্র উৎসবে প্রদর্শিত হয় এবং রেল ডি'অর (গ্র্যান্ড গোল্ডেন রেল) পুরস্কার অর্জন করে। এছাড়াও বাটরা ২০১৪ সালে টরোন্টো ফিল্ম ক্রিটিকস অ্যাসোসিয়েশন পুরস্কার জেতেন। আমেরিকা, ইউরোপ এবং অস্ট্রেলিয়ায় "দ্য লাঞ্চবক্স" ছিল ২০১৪ সালের সর্বোচ্চ আয় করা বিদেশি ভাষার চলচ্চিত্র (২৫ মিলিয়ন USD/১৮০ কোটি INR)।
ইদ্রিস এলবা
ইদ্রিস আকুনা এলবা (; জন্ম ৬ সেপ্টেম্বর ১৯৭২) একজন ব্রিটিশ অভিনেতা, প্রযোজক, পরিচালক, সঙ্গীতজ্ঞ এবং ডিজে, যিনি এইচবিও ধারাবাহিক "দ্য অয়্যারে" মাদক পাচারকারী স্ট্রিঙ্গার বেল, বিবিসি ধারাবাহিক "লুথার"-এ জন লুথার এবং জীবনীনির্ভর চলচ্চিত্র "ম্যান্ডেলা: লং ওয়াক টু ফ্রিডম" (২০১৩)-এ নেলসন ম্যান্ডেলা চরিত্রে অভিনয়ের জন্য পরিচিত। তিনি সেরা মিনি ধারাবাহিক বা টেলিচলচ্চিত্র অভিনেতা বিভাগে গোল্ডেন গ্লোব পুরস্কারের জন্য চারবার মনোনয়ন লাভ করেন এবং একটি গোল্ডেন গ্লোব পুরস্কার অর্জন করেছেন এছাড়াও তিনি প্রাইমটাইম এমি পুরস্কারের জন্য পাঁচবার মনোনীত হয়েছেন।